આરિફ જ્યારે હોસ્પિટલ પહોંચ્યો ત્યારે ડોક્ટર્સે તેને કહ્યું કે બ્લડ ડોનેટ કરતા પહેલા તેણે કંઈક ખાવું પડશે. આરિફે વિનંતી કરી કે તેનો રોઝો હોવાને કારણે તે કંઈ પણ ખાધાપીધા વિના જ રક્તદાન કરશે. પરંતુ ડોક્ટર્સે આ પ્રસ્તાવ ન સ્વીકાર્યો. એક વ્યક્તિનો જીવ બચાવવા માટે આરિફે ધર્મ કરતા વધારે માનવતાને મહત્વ આપ્યું અને ડોક્ટર્સે જે આપ્યું તે ખાઈ લીધું. આજે દેશમાં ધાર્મિક વિવાદોને કારણે લોકોમાં અણગમો વધવાના અનેક કિસ્સા સામે આવે છે, ત્યારે આ પ્રકારના સુધારાવાદી લોકો છે જે સાબિત કરે છે કે માનવતા હજી પણ જીવંત છે.